CELEX: 62010TN0344
Language: mt
Date: 2010-08-20 00:00:00
Title: Kawża T-344/10: Rikors ippreżentat fl- 20 ta’ Awwissu 2010 — UPS Europe u United Parcel Service Deutschland vs Il-Kummissjoni

23.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 288/50
            
         
      Rikors ippreżentat fl-20 ta’ Awwissu 2010 — UPS Europe u United Parcel Service Deutschland vs Il-Kummissjoni
      (Kawża T-344/10)
      ()
      (2010/C 288/94)
      Lingwa tal-kawża: l-Ingliż
      
         Partijiet
      
      
         Rikorrenti: UPS Europe NV/SA (Brussell, il-Belġju) u United Parcel Service Deutschland Inc. & Co. OHG (Neuss, il-Ġermanja), (rappreżentanti: T.R. Ottervanger u E.V.A. Henny, avukati)
      
         Konvenuta: Il-Kummissjoni Ewropea
      
         Talbiet tar-rikorrenti
      
      
                  —
               
               
                  tiddikjara, skont l-Artikolu 265 TFEU, li l-Kummissjoni naqset milli twettaq l-obbligi tagħha billi ma ħaditx pożizzjoni fil-Każ C 36/07 (ex NN 25/07) — Il-Ġermanja vs Deutsche Post; u
               
            
                  —
               
               
                  tikkundanna lill-Kummissjoni għall-ispejjeż sostnuti mir-rikorrenti.
               
            
         Motivi u argumenti prinċipali
      
      Permezz ta’ dan ir-rikors, ir-rikorrenti jitolbu, skont l-Artikolu 265 TFEU, dikjarazzjoni li l-Kummissjoni naqset milli twettaq l-obbligi tagħha billi ma ħaditx pożizzjoni fil-Każ C 36/07 (ex NN 25/07) — Il-Ġermanja vs Deutsche Post (ĠU 2007 C 245, p. 21).
      Insostenn tar-rikors tagħha, ir-rikorrenti jsostnu li peress li l-Kummissjoni ma ħaditx pożizzjoni fil-proċedura ta’ investigazzjoni msemmija iktar ’il fuq f’terminu raġjonevoli, hija kisret l-Artikoli 7 u 13 tar-Regolament (KE) Nru 659/1999 (1).
      Barra minn hekk, billi naqset milli tieħu pożizzjoni f’terminu raġjonevoli, il-Kummissjoni kisret ukoll il-prinċipji ta’ amministrazzjoni tajba u ta’ ċertezza legali. Skont ir-rikorrenti, il-prinċipju ta’ amministrazzjoni tajba kellu jiġi rrispettat peress li huwa wieħed mill-prinċipji ġenerali komuni fit-tradizzjonijiet kostituzzjonali tal-Istati Membri. Barra minn hekk, dan il-prinċipju huwa ripprodott b’mod ċar fl-Artikolu 41(1) tal-Karta tad-Dirttijiet Fundamentali tal-Unjoni Ewropea (ĠU 2010 C 83, p. 389).
      
         (1)  Ir-Regolament tal-Kunsill (KE) Nru 659/1999 tat-22 ta' Marzu 1999 li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE. (ĠU Edizzjoni Speċjali bil-Malti, Kapitolu 8, Vol. 1, p. 339).